**Angelos „Ange" Postecoglou** (\* 27. august 1965, Atény, Grécke kráľovstvo) je bývalý austrálsky futbalový obranca a v súčasnosti futbalový tréner gréckeho pôvodu.

Viedol národný tím Austrálie na Majstrovstvách sveta 2014 v Brazílii, kde jeho zverenci skončili bez zisku jediného bodu na poslednom štvrtom mieste v skupine B.

Na začiatku roka 2015 doviedol Austráliu k triumfu na domácich Majstrovstvách Ázie po výhre 2:1 vo finále nad Južnou Kóreou. Bol to historicky prvý titul Austrálie na ázijskom šampionáte.

Životopis
---------

Postecoglou sa narodil v Nea Filadelfeia, na predmestí Atén v Grécku. Po tom, čo jeho otec Dimitris („Jim") prišiel o podnikanie po gréckom vojenskom prevrate v roku 1967 Postecoglou len ako päť ročný emigroval loďou do Austrálie. Vyrastal v Melbourne.

### Trénerská kariéra

#### Celtic Glasgow

Postecoglou sa 10. júna 2021 stal trénerom škótskeho klubu Celtic Glasgow. Podpísal 12-mesačnú zmluvu, čím sa stal prvým austrálskym manažérom, ktorý trénoval veľký klub v Európe. Celtic, ktorý práve prehral svoj ligový titul proti Rangers prvýkrát za desaťročie, náhle zmeškal angažovanie anglického manažéra Eddieho Howea. Vymenovanie Postecoglou bolo zosmiešňované fanúšikmi Celticu a moderátorom Talksportu Alanom Brazilom, ktorý sa vo svojej šou o rok neskôr ospravedlnil, keď Postecoglou vyhral s klubom ligový titul.

Postecoglou sa stal prvým Austrálčanom, ktorý vyhral ligový titul v Európe. Vo svojej prvej sezóne sa päťkrát stal ligovým manažérom mesiaca, od októbra 2021 a od januára do apríla 2022, pričom vyhral cenu PFA Scotland Manager of the Year a SFWA Manager of the Year.

V sezóne 2022/23 Celtic vyhral pod vedením Postecoglou druhý ligový titul v rade. 26. februára 2023 Angelos vyhral svoj druhý škótsky ligový pohár v rade po tom, čo vo finále porazili Rangers 2:1.

Celtic ukončil sezónu s rekordným ôsmym domácim „treble" po tom, čo vyhral Škótsky pohár v Hampden Parku proti Inverness Caledonian. Víťazstvo v Škótskom pohári bol posledný zápas Angeho na lavičke Celticu.

#### Tottenham Hotspur

6. júna 2023 bol Postecoglou vymenovaný za trénera Tottenhamu Hotspur a s klubom podpísal zmluvu na štyri roky. Jeho vymenovanie znamenalo, že sa stal prvým Austrálčanom a Grékom, ktorému sa podarilo trénovať klub v Premier League.

Referencie
----------

1. ↑
2. ↑  KOR – AUS 1:2, AFC ASIAN CUP AUSTRALIA 2015 (po anglicky)
3. ↑  RUGARI, Vince. *‘One of the greatest honours in football’: Postecoglou confirmed as new Celtic manager* [online]. The Sydney Morning Herald, 2021-06-10, [cit. 2023-07-06]. Dostupné online. (po anglicky)
4. ↑   *Alan Brazil offers Ange Postecoglou on-air apology after Celtic title triumph* [online]. The National, 2022-05-12, [cit. 2023-07-06]. Dostupné online. (po anglicky)
5. ↑  SWAN, Craig. *Ange Postecoglou relishing Celtic crack at Champions League group stage* [online]. Daily Record, 2022-05-20, [cit. 2023-07-06]. Dostupné online. (po anglicky)
6. ↑   *Ange Postecoglou lands fifth manager of the month award as Celtic close in on Premiership crown* [online]. The National, 2022-05-06, [cit. 2023-07-06]. Dostupné online. (po anglicky)
7. ↑   *Club announcement – Appointment of Ange Postecoglou as Head Coach* [online]. Tottenham Hotspur, [cit. 2023-07-06]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Ange Postecoglou**

Zdroj
-----

*Tento článok je čiastočný alebo úplný preklad článku Ange Postecoglou na anglickej Wikipédii.*

Autoritné údaje: * ISNI: 0000 0004 9761 5502
* LCCN: no2016130641
* VIAF: 88147663152760552655
* WorldCat: lccn-no2016130641